Tillaeus

Tillaeus (myös Tilaeus ja Tillæus) on vuonna 1906 ilmestyneen sukuhistoriallisen julkaisun mukaan pappissuku, jonka historia tunnetaan 1600-luvulta. Tillaeuksilla on sukuvaakuna vuodelta 1697. Suomeen suku on tullut 1700-luvulla, ja se tunnetaan itäsuomalaisena sotilassukuna, sitä ei ole  introdusoitu Suomen aateliin.

Suvun jäseniä
 Georgius Andreae Tillaeus (1614–1695), kirkkoherra ja hovisaarnaaja, suvun kantaisä. 
 Andreas Georgii Tillaeus (1648–1714), Rättvikin lääninrovasti, Georgius Tillaeuksen poika. 
 Petrus Tillaeus (1663–1744), Västeråsin tuomiorovasti, Georgius Tillaeuksen poika.  
 Petrus Tillaeus myöhempi (1679–1754), kartografi, Andreas Tillaeuksen poika. 
 Paul Petri Tillaeus (1695–1765), sotilas, Petrus Tillaeus vanhemman poika, suomalaisen sukuhaaran kantaisä. 
 Olof Tillaeus (1704–1762), pappi ja hovisaarnaaja, Petrus Tillaeus vanhemman poika. 
 Georg Tillaeus (1705–1782), pappi ja hovisaarnaaja, Petrus Tillaeus vanhemman poika.  
 Petter Tillaeus (1719–1783), manttaalikomissaari ja hovimuusikko. 
 Pehr Cornelius Tillaeus (1747–1827), lääkäri ja kasvitieteilijä, Georg Tillaeuksen poika. 
 Adolf Tillaeus (1845–1900), keisarillisen perheen hoviräätäli.  
 Otto Tillaeus, kartanonomistaja.
 Tuula Tillaeus (1945–2008), näyttelijä ja laulaja.

Lähteet 

Ruotsalaiset suvut
Suomalaiset suvut
Sukunimet